Maja Jakunina

Maja Jakunina (født 1998) er en russisk langrennsløper, som har gull på 5 km og i kombinert stafett for mikslag ved Vinter-OL for ungdom 2016 på Lillehammer som fremste internasjonale meritter.

 Idrettskarriere 
2014/15
Jakunina deltok ved European Youth Olympic Festival i Liechtenstein i januar 2015. Hennes beste plassering her var 9.-plass på 5 km fristil, og hun kom på 11.-plass på 7,5 km klassisk og 14.-plass på sprinten.

Hun fikk bronse på 5 km fristil ved det russiske juniormesterskapet i 2015, bak Anastasija Sedova og Svetlana Zaborskaja.FIS - National Junior Championships - Ladies' 5 km F , besøkt 20. februar 2016. Hun deltok også på sprinten, der hun kom på 17.-plass.

2015/16
Hun deltok ved Vinter-OL for ungdom 2016, der hun fikk to gullmedaljer. Hun vant 5 km fristil, foran Chi Chunxue og Rebecca Immonen. I øvelsen kombinert stafett, der to langrennsløpere, to skihoppere og en kombinertløper utgjorde et lag, fikk Russland gull, der hun deltok sammen med Sofja Tikhonova, Vitalij Ivanov, Maksim Sergejev og Igor Fedotov.

 Fotnoter 

 Referanser 

 Eksterne lenker 

  Profil hos ungdoms-OL 2016 

Kategori:Russiske langrennsløpere
Kategori:Deltakere under Vinter-OL for ungdom 2016
Kategori:Fødsler i 1998